Forensiese ondersoek oor Enock afgehandelEnock Mpianzi (13). Panyaza Lesufi, LUR vir onderwys in Gauteng, het die verslag oor die forensiese ondersoek ontvang ná die verdrinking van Enock Mpianzi tydens ŉ skoolkamp in Januarie. Mpianzi (13), ŉ graad 8-leerling aan die Parktown Boys’ High School was op ŉ skoolkamp in Noordwes toe hy verdrink het. ŉ Onafhanklike regsfirma is aangestel om die ondersoek te hanteer. “Ons sal die verslag bestudeer en die uitslag met die betrokke families, skoolgemeenskap en Gautengse kabinet deel,” het Lesufi in ŉ kort verklaring gesê. “Ons sal in die volgende paar dae ŉ verklaring hieroor uitreik. Ons is trots op die regspan.” Malcolm Williams, die hoof van Parktown Boys’ High School in Johannesburg, is ná die voorval geskors.